**MARTFŰ VÁROS POLGÁRMESTERÉTŐL**

 5435 Martfű, Szent István tér 1. Tel: 56/450-222,

e-mail: titkarsag@ph.martfu.hu

**JELENTÉS**

**a lejárt határidejű határozatok végrehajtásáról**

Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

* **Martfű Város Önkormányzata Képviselő-testületének**

**72/2017.(IV.27.) határozata**

**Méltatlansági eljárásról**

Martfű Város Önkormányzatának Képviselő-testülete kötelezi Dr. Urbán-Szabó Béla önkormányzati képviselőt, hogy a köztartozás-mentes adózói adatbázisba történő felvételéről szóló igazolást **2017. május 31. napjáig** csatoljon be.

***Végrehajtás:***

*A 99/2017.(V.25.) határozat szerint a Képviselő-testület a benyújtott dokumentum alapján megállapította, hogy Dr. Urbán-Szabó Béla önkormányzati képviselővel szemben méltatlansági feltétel nem áll fenn és a meghatározott határidőn belül igazolta ismételt felvételét a köztartozás-mentes adózói adatbázisba.*

***Fenti határozat végrehajtása megtörtént hatályon kívül helyezhető.***

* **Martfű Város Önkormányzata Képviselő-testületének**

**82/2017.(V.11.) határozata**

**a 093/2 hrsz-ú önkormányzati út forgalom elől történő elzárásáról**

A határozatban a képviselő-testület az önkormányzat tulajdonában lévő 3.428 m2 nagyságú 093/2 hrsz. alatt található „kivett út” megnevezésű ingatlan egy részének (határozat mellékletét képező térképvázlat szerinti szakasz) közforgalom elől történő elzárásáról döntött.

A képviselő-testület felhatalmazta a polgármestert arra, hogy a közforgalom elől történő elzáráshoz szükséges hatósági intézkedéseket, a döntést követően azonnal megtegye.

***Végrehajtás:***

*A Jász –Nagykun-Szolnok Megyei Kormányhivatal Szolnoki Járási Hivatal Műszaki Engedélyezési Fogyasztóvédelmi és Foglalkoztatási Főosztály Útügyi Osztályával felvettük a kapcsolatot a forgalom elől történő elzárás ügyében.*

*A hatályban lévő HÉSZ-ben (Helyi Építési Szabályzat) az út jelenleg gyűjtőút kategóriában van, ezért az útszakasz lezárása csak úgy lehetséges, ha lakóúttá átminősítjük.*

*Az út egyébként nem felel meg a gyűjtőút fogalmának, ezért annak átminősítése szükséges, melyet a készülő, új rendezési tervben is szerepeltetni kell.*

*Az átminősítést követően telekalakítás szükséges a lezárt szakasz önálló helyrajzi számmal történő ellátása érdekében, ezt követően a Képviselő-testület lezárásra vonatkozó határozata alapján indítható meg az eljárás.*

***Fentiek alapján a határozat hatályban tartása indokolt,*** annak érdekében, hogy a szükséges intézkedéseket megtegyük.

Az érintett út kiszolgáló és lakóúttá történő minősítését Képviselő-testületnek 2017. szeptember 30-ig be kell terjeszteni.

* **Martfű Város Önkormányzata Képviselő-testületének**

**85/2017.(V.25.) határozata**

**a gyermekvédelmi tevékenységről**

A határozat 3. pontja szerint a beszámolót 2017. június 5-i határidővel meg kell küldeni a Jász-Nagykun-Szolnoki Megyei Kormányhivatal Gyámügyi és Igazságügyi Főosztálya részére.

***Végrehajtás:***

*A határozatban megjelölt határidőn belül a gyermekvédelmi tevékenységről szóló beszámoló megküldésre került Jász-Nagykun-Szolnoki Megyei Kormányhivatal Gyámügyi és Igazságügyi Főosztálya részére.*

***Fenti határozat 3. pontja végrehajtásra került, hatályon kívül helyezhető.***

**Határozati javaslat:**

Martfű Város Önkormányzata Képviselő-testületének

…/2017.(…….) határozata

a lejárt határidejű határozatokról

Martfű Város Önkormányzatának Képviselő-testülete megtárgyalta a lejárt határidejű határozatok végrehajtásáról szóló jelentést, és az alábbi határozatot hozta:

1. Martfű Város Önkormányzatának képviselő-testülete a 093/2 hrsz-ú önkormányzati út forgalom elől történő elzárásáról szóló 82/2017.(V.11.) határozatát **hatályban tartja,** azzal, hogy az érintett út kiszolgáló és lakóúttá történő minősítését Képviselő-testületnek 2017. szeptember 30-ig be kell terjeszteni.
2. Martfű Város Önkormányzatának képviselő-testülete
3. a Méltatlansági eljárásról szóló 72/2017.(IV.27.) határozatát,
4. a gyermekvédelmi tevékenységről szóló 85/2017.(V.25.) határozata 3. pontját,

**hatályon kívül helyezi.**

Erről értesülnek:

1. Képviselő-testület Tagjai

2. Jász-Nagykun-Szolnok Megyei Kormányhivatal, Szolnok

3. Martfűi Polgármesteri Hivatal Műszaki Iroda

4. Martfűi Polgármesteri Hivatal Pénzügyi és Adóügyi Iroda

5. Irattár

Martfű, 2017. június 20.

 Dr. Papp Antal

 polgármester

Készítette: Takács Katalin

 vezető-főtanácsos

Látta: Szász Éva jegyző